‘इनें लोकें गी आक्खेआ जा जे एह् मेरी मजूदगी च मेरे पर इलजाम लान’ उंदे इयां आक्खने पर जिसलै कोई जना बी नेईं खड़ोता तां आक्खन लगे-‘इनें लोकें दा मेरे पर लाया गेदा इलजाम बिल्कुल स्हेई ऐ पर तुस्सै दस्सो जे इनें गरीबड़े लोके गी आपूं च झगड़ने पर जेकर आऊ गालीं-मुआलीं देइयै ते रोह‌्ब-राह‌्ब पाइयै इन्दे आपसी बखेड़ें खतम नेईं करां तां क्या तुस चाह्‌गेओ जे इनें गी मुकद‌्दमेंबाजी च फसाइयै इन्दे कशा पैसा-धेला मुआठी ते इनें गी जुआड़ियै रक्खी देआं? डिप्टी कमीशनर हुंदे कोल इस गल्ला दा कोई जुआब नेईं हा। ओह् रधुनाथ सिंह हुन्दे मनै च गरीबें लेई इन्ना दया-भाव दिक्खियै रहान रेही गे।’